section_heading: Međunarodna zajednica
paragraph_text: Dana 15. studenog 2011. Inicijativu za REKOM je podržao i Visoki komesar UN-a za ljudska prava (OHCHR). Pomoćnik Glavnog tajnika UN-a za ljudska prava, Ivan Šimonović, na sastanku s predstavnicima Koalicije za REKOM u sjedištu UN-a u New Yorku, izrazio je neupitnu podršku OHCHR-a Inicijativi za REKOM. Dana 16. studenog 2011. godine Regionalni biro UNDP-a za Europu i Zajednicu neovisnih država je također podržao Inicijativu za REKOM. Tom prilikom je u New Yorku zamjenik ravnatelja ovog biroa Haoliang Xu istakao spremnost UNDP-a da svoje prisustvo u post-jugoslavenskim zemljama koristi za zagovaranje osnivanja REKOM-a.